శని దోషాలు హరించే క్షేత్రం..
శని దోషాలు హరించే క్షేత్రం
Sat, Jan 04, 2014, 11:09 AM
ఎవరైనా సరే జీవితం అందంగా .. ఆనందంగా ... హాయిగా సాగిపోవాలని కోరుకుంటారు. ఆ దిశగా తమ వంతు ప్రయత్నాలు కూడా చేస్తుంటారు. అయితే అనుకోని ఆటంకాలు నిరాశపరుస్తుంటాయి ... ఇష్టాలు తీరకుండా ఇబ్బందులు పెడుతుంటాయి. కారణమేమిటో తెలియక కంగారుపడిపోయి, శాస్త్రం తెలిసిన వారిని సంప్రదిస్తే 'శనిదోషం' వుందనే విషయం బయటపడుతుంటుంది.
ఇక శని దోషం ఉందనగానే మనసు ఆందోళనతో నిండిపోతుంది. సాధ్యమైనంత త్వరగా దానిబారి నుంచి బయటపడాలనే ఆరాటం మొదలవుతుంది. శనిదేవుడు కొలువుదీరిన క్షేత్రాలను దర్శించి శాంతి చేయించడానికి ప్రయత్నాలు మొదలుపెడతారు. ఈ నేపథ్యంలో మెదక్ జిల్లాలో గల 'మాందాపురం' క్షేత్రం అందరినీ ఆకర్షిస్తూ వుంటుంది. శనిదోషాల నుంచి విముక్తి కలిగించే క్షేత్రంగా ఇది ప్రసిద్ధి చెందింది.
ఇక్కడి శనిదేవుడు భక్తులకు అందుబాటులో ఆరుబయటే కొలువై కనిపిస్తుంటాడు. ఇక్కడి స్వామి చాలా తొందరగా మెత్తబడి తనని శరణు కోరిన భక్తులను వెంటనే అనుగ్రహిస్తూ ఉంటాడని అంటారు. ప్రతి శనివారం వేలసంఖ్యలో భక్తులు స్వామిని దర్శించి స్వయంగా తైలాభిషేకం చేస్తుంటారు. మిగతా శని క్షేత్రాల మాదిరిగానే ఇక్కడ నల్లని వస్త్రాలు ధరించి పురుషులు మాత్రమే అభిషేక కార్యక్రమంలో పాల్గొంటూ వుంటారు. అష్ట దిక్పాలకులు వాహనాలతో సహా కొలువుదీరి వుండటం ఈ క్షేత్ర విశిష్టతగా చెబుతుంటారు.
ఇక్కడికి సమీపంలో గల కొండపై ప్రాచీనకాలం నాటి శివాలయం దర్శనమిస్తూ వుంటుంది. శివుడు లింగరూపంలోను ... ధ్యానమూర్తిగాను దర్శనమిస్తూ వుండటం ఇక్కడి ప్రత్యేకతగా కనిపిస్తూ వుంటుంది. ప్రత్యేక మందిరంలో పార్వతీదేవి పూజలు అందుకుంటూ వుండగా, వీరభద్రుడు క్షేత్ర పాలకుడిగా వ్యవహరిస్తూ కనిపిస్తాడు. ఈ ప్రాంతాన్ని దర్శించిన భక్తులు ఇటు శని అనుగ్రహం ... అటు శివానుగ్రహం పొందుతూ, వాళ్ల కృపా కటాక్షాలతో ఇబ్బందుల నుంచి ఇట్టే బయటపడిపోతుంటారు.
sani doshalu harinche kshetram..
sani doshalu harinche kshetram
Sat, Jan 04, 2014, 11:09 AM
evaraina sare jeevitam andamgaa .. aanandamgaa ... haayigaa saagipovaalani korukuntaru. aa disagaa tama vantu prayatnaalu kuudaa chestuntaaru. ayithe anukoni aatamkaalu niraasaparustuntaayi ... ishtaalu teerakunda ibbandulu pedutuntaayi. karanamemito teliyaka kangarupadipoyi, saastram telisina vaarini sampradiste 'sanidosham' vundane vishayam bayatapadutuntundi.
ika sani dosham undanagaane manasu aandolanato nindipotundi. saadhyamainanta twaragaa daanibaari nunchi bayatapadaalane aaraatam modalavutundi. sanidevudu koluvudeerina kshetraalanu darsinchi saanti cheyinchadaaniki prayatnaalu modalupedataaru. ee nepathyamlo medak jillaalo gala 'mandapuram' kshetram andarinee aakarshistuu vuntundi. sanidoshaala nunchi vimukti kaliginche kshetramgaa idhi prasiddhi chendindi.
ikkadi sanidevudu bhaktulaku andubaatulo aarubayate koluvai kanipistuntaadu. ikkadi swami chala tondaragaa mettabadi tanani saranu korina bhaktulanu ventane anugrahistuu untaadani antaaru. prati sanivaaram velasankhyalo bhaktulu swaamini darsinchi swayamgaa tailaabhishekam chestuntaaru. migata sani kshetraala maadirigaane ikkada nallani vastraalu dharinchi purushulu matrame abhisheka kaaryakramamlo palgontu vuntaaru. ashta dikpaalakulu vaahanaalato sahaa koluvudiiri vundatam ee kshetra vishishtatagaa chebutuntaaru.
ikkadiki sameepamlo gala kondapai praacheenakaalam naati sivaalayam darsanamistuu vuntundi. shivudu lingaroopamlonu ... dhyaanamuurtigaanu darsanamistuu vundatam ikkadi pratyekatagaa kanipistuu vuntundi. pratyeka mandiramlo paarvateedevi poojalu andukuntu vundagaa, veerabhadrudu kshetra palakudiga vyavaharistuu kanipistaadu. ee praantaanni darsinchina bhaktulu itu sani anugraham ... atu sivaanugraham pondutuu, vaalla kripa kataakshaalato ibbandula nunchi itte bayatapadipotuntaaru.